stanford-oval/wikipedia huggingface dataset:
Luettelo tunnetuista MS-tautia sairastavista

Tämä on luettelo tunnetuista henkilöistä, joilla on todettu MS-tauti, multippeliskleroosi.
Uma Aaltonen (1940–2009), suomalainen kirjailija ja poliitikko
Trevor Bayne (s. 1991), yhdysvaltalainen kilpa-autoilija
Bryan Bickell (s. 1986), kanadalainen jääkiekkoilija
Clive Burr (s. 1957–2013), brittiläinen heavy metal -muusikko
Lindsay Cooper (1951–2013), englantilainen muusikko
Joan Didion (s. 1934), yhdysvaltalainen romaani- ja muistelmakirjailija sekä esseisti, MS-tauti todettiin 1972
Tamara Dobson (1947–2006), yhdysvaltalainen näyttelijä ja muotimalli
Jacqueline du Pré (1945–1987), brittiläinen sellisti
Lola Falana (s. 1942), tanssija-näyttelijä
Teri Garr (s. 1944), yhdysvaltalainen näyttelijä
Josh Harding (s. 1984), kanadalainen jääkiekkomaalivahti
James Heuga (1943–2010), entinen yhdysvaltalainen alppihiihtäjä
Ossi Ikonen (s. 1990), suomalainen jääkiekkoilija
Barbara Jordan (1936–1996), yhdysvaltalainen poliitikko, kärsi multippeliskleroosioireista 1970-luvulta lähtien
Michael Kamen (1948–2003), yhdysvaltalainen muusikko
Ngọc Lan (1956–2001), vietnamilainen laulaja
David Lander (1947–2020), yhdysvaltalainen televisionäyttelijä, sairastui MS-tautiin 1980-luvulla ja kertoi asiasta julkisuudessa vuonna 1999.
Ronnie Lane (1946–1997), brittiläinen rock-muusikko
Margaret Leighton (1922–1976), brittiläinen näyttelijä
Jack Osbourne (s.1985), englantilainen mediapersoona, rocktähti Ozzy Osbournen poika.
Olli Posti (s. 1983), suomalainen superruoka-aktivisti.
Richard Pryor (1940–2005), yhdysvaltalainen näyttelijä ja koomikko
Annina Rajahuhta (s. 1989), suomalainen jääkiekkoilija
Madlyn Rhue (1935–2003), yhdysvaltalainen näyttelijä
Erwin Ringel (1921–1994), itävaltalainen psykiatri
Keith Roberts (1935–2000), brittiläinen scifi-kirjailija
Jordan Sigalet (s. 1981), yhdysvaltalainen entinen jääkiekkomaalivahti ja nykyinen valmentaja.
Aaron Solowoniuk (s. 1975), Billy Talent -yhtyeen rumpali
Tamia (s. 1975), kanadalainen R&B-muusikko
Saija Varjus (s. 1965), suomalainen iskelmälaulaja
Clay Walker (s. 1969), yhdysvaltalainen country-muusikko
Don Van Vliet (1941–2010), yhdysvaltalainen muusikko (Captain Beefheart)
Selma Blair (s. 1972), yhdysvaltalainen näyttelijä.
Christina Applegate (s. 1971), yhdysvaltalainen näyttelijä.
Marko Toivonen

| Marko Toivonen |
| --- | --- |

Henkilötiedot
Syntynyt: 9. toukokuuta 1978 Laitila, Suomi
Kansalaisuus:   Suomi
Jääkiekkoilija
Pelipaikka:  puolustaja
Maila:  oikea
Pituus:  197 cm
Paino:  107 kg
Pelaajaura
Pääsarjaura:  1996–2008
Aik. seurat:  Lukko (SM-liiga) UJK (I-div/Mestis) Hermes (I-div) Ilves (SM-liiga) Storhamar IL (NOR) HPK (SM-liiga) FPS (Mestis) Ässät (SM-liiga) Piráti Chomutov (CZE I)
Marko Toivonen (s. 9. toukokuuta 1978 Laitila) on entinen suomalainen jääkiekkoilija. Pelipaikaltaan hän oli puolustaja.
Toivonen kiekkoili juniorivuosinaan pääasiassa Rauman Lukon joukkueessa. Pääjoukkueeseen Toivonen pääsi kaudella 1996–1997, jolloin hän ei tehnyt kuitenkaan yhtään tehopistettä ja jäähyminuutteja kertyi neljä. Toivonen tunnettiin erittäin fyysisenä pelaajana, mistä osoituksena ovat kauden 2006–2007 138 jäähyminuuttia.
Toivonen on erittäin isokokoinen, pituudeltaan 197 cm ja painoltaan 107 kg.
Mark Vuorinen

Mark Vuorinen on kanadalainen kuoronjohtaja. Hän syntyi Thunder Bayssa suomalaisen luterilaisen papin ja saskatchewanilaisen äidin poikana. Hän opiskeli muun muassa Toronton yliopistossa (2007–14), josta hän sai musiikin tohtorin arvonsa. Hän toimi johtavan varhaista musiikkia esittävän kokoonpanon, Toronton kamarikuoron musiikillisena johtajana heinäkuusta 2008 kesäkuuhun 2013.
Vuorinen on johtanut monien säveltäjien teosten kantaesityksiä ja Kanadan-ensiesityksiä. Näiden joukossa on ollut John Burgen, Timothy Corlisin, Robinson McClellanin, Tawnie Olsonin, Jonathon Doven ja James Whitbournin teoksia. Vuorinen on naimisissa Natasha Campbellin kanssa ja asuu Ontariossa Kitchenerissä.
La Roux (albumi)

| La Roux La Roux |
| --- | --- | --- |

Studioalbumin tiedot
 Äänitetty : 2008–2009
 Julkaistu: 29. kesäkuuta 2009
 Tuottaja(t): Ben Hirst, Elly Jackson, Ben Langmaid
 Tyylilaji: synthpop
 Kesto: 44.31
 Levy-yhtiö: Polydor
Listasijoitukset
  2.  70.
La Rouxin muut julkaisut
|   | La Roux 2009 | Sidetracked 2010 |
Singlet albumilta La Roux
 ”Quicksand” Julkaistu: 26. joulukuuta 2008  ”In for the Kill” Julkaistu: 16. maaliskuuta 2009  ”Bulletproof” Julkaistu: 22. kesäkuuta 2009  ”I’m Not Your Toy” Julkaistu: 28. syyskuuta 2009
La Roux on englantilaisen electropop-yhtye La Rouxin ensimmäinen studioalbumi, joka julkaistiin 29. kesäkuuta 2009.
Suurin osa kappaleista on laulaja Elly Jacksonin ja kosketinsoittaja Ben Langmaidin kirjoittamia.
Kappaleet

In for the Kill – 4.08
Tigerlily – 3.24
Quicksand – 3.05
Bulletproof – 3.25
Colourless Colour – 3.30
I'm Not Your Toy – 3.18
Cover My Eyes – 4.32
As If by Magic – 3.51
Fascination – 3.41
Reflections Are Protection – 4.19
Armour Love – 3.53
Growing Pains – 3.27 (bonuskappale)
Arvostelut

AllMusic:
Metacritic: 67/100
Pitchfork Media: 7.0/10
Rolling Stone:
Soundi:
Aiheesta muualla

La Rouxin viralliset internetsivut
La Roux discogs.com -sivustolla
Lievestuoreen kirkko

| Lievestuoreen kirkko |
| --- | --- |
 Lievestuoreen kirkko huhtikuussa 2016.
Sijainti:  Lievestuore, Laukaa
Seurakunta:  Laukaan seurakunta
Rakentamisvuosi:  1983
Suunnittelija:  Arkkitehtuuritoimisto Erkki Tarvainen
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Lievestuoreen kirkko on vuonna 1983 valmistunut kirkkorakennus Lievestuoreen taajamassa Laukaassa. Se kuuluu Laukaan seurakuntaan. Kirkon suunnitteli arkkitehtuuritoimisto Erkki Tarvainen. Rakennuksen kirkkosaliin mahtuu 140 ihmistä, ja yhdistettynä kahviotilaan salissa on tilaa 300 hengelle. Kirkossa on Kangasalan urkutehtaan vuonna 1978 rakentamat urut. Kirkon kellotapuli on 18 metriä korkea.
Mark Warnecke

| Mitalit> Maa:   Saksa.Miesten uinti. Olympialaiset  | Mitalit> Maa:   Saksa.Miesten uinti. Olympialaiset  | Mitalit> Maa:   Saksa.Miesten uinti. Olympialaiset  | Maa:   Saksa> Miesten uinti. |
| --- | --- | --- | --- |
|  Pronssia | Atlanta 1996 | 100 m rintauinti |  |
Mark Warnecke (s. 15. helmikuuta 1970 Bochum, Nordrhein-Westfalen) on saksalainen uimari, joka voitti pronssia 100 metrin rintauinnissa kesäolympialaisissa 1996. Hän voitti MM-kultaa 50 metrin rintauinnissa pitkän radan MM-kilpailuissa 2005, vanhimpana uinnin maailmanmestarina sitten vuoden 1971.
Warnecke osallistui urallaan kolmiin olympialaisiin, alkaen vuodesta 1988.
Maardu järv

| Maardu järv |
| --- | --- |
 Letecký pohled na jezero
Valtiot:  Viro
Maakunnat:  Harjumaa
Kunnat:  Maardun kaupunki
Koordinaatit:  59°26′41″N, 24°59′43″E
Vesistöalue ja valuma-alueen tietoja
Päävesistöalue:  Kroodi ojan valuma-alue
Laskuoja:  Kroodi oja
Järvinumero:  vee2005910
Mittaustietoja
Pinnankorkeus:  33 m
Pituus:  1,4  km
Leveys:  0,92  km 
Rantaviiva:  5,794 km
Pinta-ala:  1,618 km²
Tilavuus:  0,0032 km³ 
Keskisyvyys:  1,5 m
Suurin syvyys:  3,7 m
Valuma-alue:  13,4 km²
 fiMaardu järv 
Maardu järv (myös Liivakandi järv) on Virossa Harjumaalla Maardun kaupungissa sijaitseva järvi.
Maantietoa

Järven pinta-ala on 162 hehtaaria ja se on 1,4 kilometriä pitkä ja 900 metriä leveä. Siihen laskee kahdeksan ojaa, joista huomattavin on Hiiemetsa kraav, ja järven laskuoja on Kroodi oja. Se virtaa pohjoiseen Maardun keskustan läpi ja laskee Suomenlahdessa Muugan lahteen (vir. Muuga laht). Järven valuma-alueen laajuus on 13,4 neliökilometriä.
Järvi on luodattu ja sen keskisyvyys on 1,5 metriä ja suurin syvyys 3,7 metriä. Järven tilavuus on 0,0032 kuutiokilometriä eli 3,2 miljoonaa kuutiometriä. Rantaviivan pituus on 5,8 kilometriä. Länsirannalla sijaitsee Liivamäkeen kuuluva asuntoalue ja toinen Maardun kylään liittyvä, mutta pienempi asuntoalue, sijaitsee järven kaakkoisrannalla. Järven pohjoisrantaa seuraa monikaistainen Peterburi tee, josta haarautuu etelään järven itärantaa seuraava Mõisa tee.
Historiaa

Järveen on aina kertynyt vettä keväisin ja sinne ohjatut ojat sekä järvenpohjan lähteet ovat aina nostaneet järven vedenpinnan hyvin korkealle. Järvellä ei ole alun perin ollut omaa luontaista laskuojaa, jollaisen Maardun kartanon haltija Otto von Brevern kaivautti vuonna 1893. Järven vedenpintaa aiottiin säännöstellä padolla, mutta jo seuraavana vuonna 1894 murtui pato korkeanveden aikana. Järvestä purkautui valtava vesimassa kohti Suomenlahtea ja se uursi hiekkamaahan 20 metriä syvän ja 70 metriä leveän uoman. Tässä uomassa virtaa nykyään järven laskuoja Koordi oja. Paljastunut järvenpohja otettiin niityiksi, jollaisesta oli tuohon aikaan puute.
Vuonna 1939 rakennettiin Koordin kylään kemiantehdas, joka otti järvestä vettä. Vedenpinnan aleneminen estettiin luusuaan rakennetulla padolla. Myöhemmin, 1960-luvulla, kaivettiin Jõelähtme jõesta kanava, josta saatiin järveen vesitäydennystä. Myös itäpuolella sijainneen fosforikaivoksen kaivantoihin kertynyttä vettä pumpattiin järveen. Se sisälsi raskasmetalleja, jota esiintyy järven pohjamudassa.
Järven luokittelu ja ekologia

Järvi on Vesipolitiikan puitedirektiivin (VPD) (vir. Veepoliitika Raamdirektiivi, (VRD)) luokituksen (VRD 2) mukaan veden kovuuden osalta keskikova järvi, jonka vesimassa ei lämpötilakerrostu (vir. keskmise karedusega kihistumata veega järv).
Lappeenrannan kisapuiston tekojäärata

| Lappeenrannan kisapuiston tekojäärata |
| --- | --- |
 Suomen ja Norjan naisten jääpallomaajoukkueet Kisapuiston jäällä vuoden 2004 MM-kilpailuissa.
Rakennuksen tiedot
Sijainti:  Kisakatu 9, 53200 Lappeenranta
Omistaja:  Lappeenrannan kaupunki
Kenttä:  Hiekkatekonurmi, tekojää
Käyttäjät
 Jääpallo: Veiterä Wiipurin Sudet 
Lisää rakennusartikkeleitaArkkitehtuurin teemasivulla
Kisapuiston tekojäärata on urheilukenttä Lappeenrannassa. Se sijaitsee Parkkarilan kaupunginosassa, Kisapuistossa. Tekojäärataa käytetään jääpallokenttänä, ja kesäisin paikalla oleva hiekkatekonurmi toimii pesäpallo- ja jalkapallokenttänä. Kisapuisto on Bandyliigassa pelaavan jääpalloseura Veiterän ja naisten SM-sarjassa pelaavan Wiipurin Susien kotikenttä.
Kisapuiston tekojääradalla on kattamaton seisomakatsomo ja kenttä on valaistu. Se on isännöinyt jääpallon Super Cupia kolmesti, kaksi kertaa vuonna 2005 sekä vuonna 2009. Naisten MM-kilpailut Kisapuistossa on pelattu vuosina 2004 ja 2014.
Hallihanke

Tekojääradalle on tarkoitus rakentaa jääpallohalli. Hankkeen toteutuksesta vastaa AviaSport Areena Oy.
Lappeenrannan ortodoksinen seurakunta

| Lappeenrannan ortodoksinen seurakunta |
| --- | --- |
 Pokrovan kirkko Lappeenrannassa.
Suuntautuminen:  ortodoksisuus
Kirkkokunta:  Suomen ortodoksinen kirkko
Hiippakunta:  Helsingin hiippakunta
Perustettu:  1700-luvulla
Kirkkoherra:  Timo Tynkkynen
Pääkirkko:  Jumalansynnyttäjän Suojeluksen kirkko
Jäseniä:  2 052 (31.12.2019)
Aiheesta muualla
Sivusto
Infobox OKNimi-testi OK: 
Pyhän Nikolaoksen kirkko Imatralla
Lappeenrannan ortodoksinen seurakunta on Etelä-Karjalan alueella toimiva ortodoksinen seurakunta. Sen pääkirkko on Lappeenrannassa sijaitseva Jumalansynnyttäjän Suojeluksen kirkko eli Pokrovan kirkko, ja sillä on myös pyhän Nikolaoksen kirkko Imatralla ja kolme rukoushuonetta Parikkalassa.
Seurakunnan kirkkoherrana toimii isä Timo Tynkkynen.
Aiheesta muualla

Lappeenrannan ortodoksinen seurakunta
Lappeenrannan kisapuisto

Jääpalloa Kisapuiston tekojääradalla. Taustalla Kisapuiston jäähalli ja harjoitusjäähalli.
Kisapuisto on urheilukeskus Lappeenrannassa. Se sijaitsee pientaloalueella Parkkarilan kaupunginosassa Kisakadun ja Karjalan radan välissä.
Kisapuiston pääurheilupaikka on 4 825 -paikkainen Kisapuiston jäähalli, joka on muun muassa jääkiekon SM-liigassa pelaavan SaiPan kotiareena. Jäähallin paikalla alun perin sijainnut tekojäärata valmistui vuonna 1963 ja oli järjestyksessään Suomen viides. Tuolloin alue kuului vielä Lauritsalan kauppalaan. Jäähalli valmistui vuonna 1972, kun tekojäärata katettiin. Hallin vieressä on pienempi harjoitusjäähalli, minkä lisäksi Kisapuiston länsireunalla on yksityisellä rahoituksella rakennettu vuonna 2010 valmistunut kahden kaukalon harjoitusjäähalli UK-areena.
Kisapuistossa on myös hiekkatekonurmi, jolla pelataan muun muassa pesäpalloa ja jalkapalloa. Tekonurmi toimi 2000-luvun alussa Pesä Ysien Superpesis-joukkueen kotikenttänä, mutta joukkue siirtyi sittemmin Vanhalle kentälle. Talvisin paikalla on Kisapuiston tekojäärata, jolla Bandyliigan Veiterä pelaa kotiottelunsa, ja ulkokaukalo.
Kisapuiston maastossa on 4,5 kilometriä pitkä valaistu pururata, johon talvisin tehdään hiihtolatu.
Aiheesta muualla

Kisapuisto Lappeenrannan kaupungin sivustolla (Arkistoitu – Internet Archive)
Kisapuiston jäähallit Lappeenrannan kaupungin sivustolla (Arkistoitu – Internet Archive)
Kisapuisto SaiPan sivustolla
UK-areenan sivusto
Liutpert

Liutpert
Liutpert (k. 702) oli langobardien kuningas 700–701 sekä uudelleen lyhyen aikaa vuonna 702. Hän seurasi valtaistuimella isäänsä Cunincpertia. Liutpert oli vielä alaikäinen tullessaan kuninkaaksi, ja hänen neuvonantajakseen mainitaan Astin herttua Ansprand, jonka Cunincpert oli määrännyt poikansa kaitsijaksi. Cunincpertin serkku Raginpert nousi pian kapinaan Liutpertia vastaan. Raginpert syrjäytti Liutpertin, mutta Raginpertin kuoltua Liutpert palasi kuninkaaksi. Raginpertin poika Aripert kukisti kuitenkin Liutpertin kannattajat ja surmasi Liutpertin tämän ollessa kylvyssä.
Linn Skåber

| Linn Skåber |
| --- | --- |
 Skåber vuonna 2010.
Henkilötiedot
Syntynyt: 31. maaliskuuta 1970 (ikä 54) Oslo, Norja
Ammatti:  näyttelijä, koomikko
Näyttelijä
Aktiivisena:  1997–
Aiheesta muualla
IMDb
Elonet
Linn Skåber (s. 31. maaliskuuta 1970 Oslo) on norjalainen näyttelijä ja koomikko. Hän oli Nytt på nytt -ajankohtaissatiirin vakiopanelisti vuosina 2007–2013.
Skåber kouluttautui näyttelijäksi Norjan teatterikorkeakoulussa ja aloitti vuonna 1997 Oslo Nye Teaterissa. Hän on tehnyt myös revyy- ja kabaree-esityksiä sekä näytellyt televisiossa ja elokuvissa.
Aiheesta muualla

Kuvia tai muita tiedostoja aiheesta Linn Skåber Wikimedia Commonsissa
Liutprand

Liutprand lyöttämässään kolikossa.
Liutprand oli langobardien kuningas vuosina 712–744. Hän nousi valtaistuimelle isänsä kuningas Ansprandin kuoltua. Liutprandin hallituskausi kesti pitkään, ja sen aikana hän hyökkäsi Ravennaan, tuhosi Classen sekä miehitti bysanttilaisten Bolognan ja Osimon linnoitukset.
 Vuonna 728 Liutprand tapasi paavi Gregorius II:n Sutrin kaupungissa ja luovutti sen sekä muutamia pienempiä Latiumin kaupunkeja paaville ”lahjana siunatuille apostoleille Pietarille ja Paavalille”.
Liutprand uhkasi Roomaa vuonna 742, mutta paavi Sakarias tapasi kuninkaan Ternissä ja vetosi hänen katoliseen uskoonsa. Liutprand alistui jälleen paavin edessä ja luopui valtauksesta.
Liutprand täydensi Rotharin laatimaa langobardien lakikokoelmaa Edictum Rotharia. Hän lisäsi siihen 153 artiklaa sekä poisti guidrigildin, henkilövahingoista tai murhasta perityn sakon.
Lonsdaleiitti

Lonsdaleiitin rakenne
Lonsdaleiitti on timanttia hyvin läheisesti muistuttava mineraali ja hiilen allotrooppi, joka tietokonemallinnuksen mukaan on puhtaana jopa 58 prosenttia timanttia kovempaa. Timantista se eroaa kuusikulmaisella rakenteellaan timantin neliömäiseen rakenteeseen verrattuna. Painaumakovuuden numeerinen arvo on 152 gigapascalia.
Like Drawing Blood

| Like Drawing Blood Gotye |
| --- | --- | --- |

Studioalbumin tiedot
 Äänitetty : 2003-2005
 Julkaistu: 21. toukokuuta 2006
 Formaatti: LP, digitaalinen, CD
 Tuottaja(t): Gotye
 Tyylilaji: pop
 Kesto: 47.50
 Levy-yhtiö: Creative Vibes
Gotyen muut julkaisut
| Boardface 2003 | Like Drawing Blood 2006 | Making Mirrors 2011 |
Singlet albumilta Like Drawing Blood
 ”Learnalilgivinandlovin” Julkaistu: 2006  ”Heart's a Mess” Julkaistu: 2007  ”Coming Back” Julkaistu: 2008
Like Drawing Blood on belgialais-australialaisen muusikko ja tuottaja Gotyen toinen studioalbumi, jonka julkaisi Creative Vibes 21. toukokuuta 2006. Gotye tuotti albumin kappaleet vuosien 2003-2005 aikana Melbournessa, masteroinnin ja miksaamisen hoiti elokuvasäveltäjä François Tétaz.
Albumilta julkaistiin kolme singleä: "Learnalilgivinandlovin", "Giving Back" ja "Heart's a Mess", joka esiintyi myös vuonna 2013 julkaistussa The Great Gatsby -elokuvassa.
Kappaleet

Like Drawing Blood – 0.22
The Only Way – 4.49
Heart's a Mess – 6.06
Coming Back – 6.54
Thanks for Your Time – 4.18
Learnalilgivinandlovin – 2.50
Puzzle with a Piece Missing – 5.41
A Distinctive Sound – 6.17
Seven Hours with a Backseat Driver – 4.44
Night Drive – 5.12
Worn Out Blues – 0.38
Arvostelut

Pitchfork: 6.8
Linn T. Sunne

| Linn T>  Sunne |
| --- | --- |
 Sunne vuonna 2012.
Henkilötiedot
Koko nimi:  Linn Tormodsdatter Grøndahl Sunne
Syntynyt: 2. joulukuuta 1971 (ikä 52) Kongsberg, Norja
Ammatti:  kirjailija, opettaja
Kirjailija
Tuotannon kieli: norja
Palkinnot
 Brage-palkinto 2007 
Aiheesta muualla
Löydä lisää kirjailijoitaKirjallisuuden teemasivulta
Linn Tormodsdatter Grøndahl Sunne (s. 2. joulukuuta 1971 Kongsberg) on norjalainen opettaja ja lasten- ja nuortenkirjailija. Vuodesta 2019 hän on toiminut Nordre Landin varapormestarina. Hän edustaa työväenpuoluetta.
Aiheesta muualla

Kuvia tai muita tiedostoja aiheesta Linn T. Sunne Wikimedia Commonsissa
Lonsdale Saloon

Lonsdale Saloon
Lonsdale Saloon on australialaisen Lonsdalen vuosina 1982–1984 valmistama auto, joka oli käytännössä sama auto kuin Mitsubishi Galant. Lonsdale Saloonia tuotiin myös Eurooppaan, lähinnä Britanniaan japanilaisten autojen tuontikiintiöiden takia.
Moottorivaihtoehdot:
1.6
2.0
2.6
Like Crazy

| Like Crazy |
| --- | --- |

Ohjaaja:  Drake Doremus
Käsikirjoittaja:   Drake Doremus  Ben York Jones 
Tuottaja:   Jonathan Schwartz  Andrea Sperling 
Säveltäjä:  Dustin O'Halloran
Kuvaaja:  John Guleserian
Leikkaaja:  Jonathan Alberts
Pääosat:   Anton Yelchin  Felicity Jones  Jennifer Lawrence  Alex Kingston 
Valmistustiedot
Valmistusmaa:  Yhdysvallat
Tuotantoyhtiö:  Paramount Vantage
Levittäjä:  Paramount Vantage
Ensi-ilta:  22. tammikuuta 2011
Kesto:  90 minuuttia
Alkuperäiskieli:  englanti
Budjetti:  250 000 dollaria
Tuotto:  3 542 353 dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Like Crazy on vuonna 2011 ensi-iltansa saanut Drake Doremusin ohjaama romanttinen draamaelokuva. Sen pääosissa ovat Anton Yelchin, Felicity Jones, Jennifer Lawrence ja Alex Kingston. Elokuva palkittiin Sundancen elokuvajuhlien pääpalkinnolla.
Näyttelijät

| 0 | 1 | 2 |
| --- | --- | --- |
|  Anton Yelchin  | … |  Jacob Matthew Helm   |
|  Felicity Jones  | … |  Anna Maria Gardner   |
|  Jennifer Lawrence  | … |  Samantha   |
|  Charlie Bewley  | … |  Simon   |
|  Finola Hughes  | … |  Liz   |
|  Oliver Muirhead  | … |  Bernard Gardner   |
|  Alex Kingston  | … |  Jackie Gardner   |
|  Keeley Hazell  | … |  Sabrina   |
|  Chris Messina  | … |  Mike Appletree   |
|  Ben York Jones  | … |  Ross   |
|  Jamie Thomas King  | … |  Ellio   |
Aiheesta muualla

Like Crazy Internet Movie Databasessa (englanniksi) (englanniksi)
Like Crazy Rotten Tomatoesissa (englanniksi)
Like Crazy Metacriticissä (englanniksi)
Kyle MacLachlan

| Kyle MacLachlan |
| --- | --- |
 Kyle MacLachlan San Diegon Comic-Conissa 2017.
Henkilötiedot
Koko nimi:  Kyle Merritt MacLachlan
Syntynyt: 22. helmikuuta 1959 (ikä 65) Yakima, Washington, Yhdysvallat
Puoliso:  Desiree Gruber (vih. 2002)
Lapset:  1
Näyttelijä
Taiteilijanimet:  Kyle Maclachlan
Aktiivisena:  1980–
Merkittävät roolit:  Paul Atreides (Dyyni) Jeffrey Beaumont (Blue Velvet – ja sinisempi oli yö) Dale Cooper (Twin Peaks) Ray Manzarek (The Doors) Trey MacDougal (Sinkkuelämää) Orson Hodge (Täydelliset naiset)
Palkinnot
 Parhaan miespääosan Golden Globe  1991 Twin Peaks 
 Nimikirjoitus
Aiheesta muualla
www.kylemaclachlan.com
IMDb 
Elonet
Kyle Merritt MacLachlan (os. McLachlan; s. 22. helmikuuta 1959 Yakima, Washington) on yhdysvaltalainen näyttelijä. Hänet tunnetaan parhaiten roolistaan FBI-agentti Dale Cooperina televisiosarjassa Twin Peaks (1990–1991; 2017) ja sen esiosaelokuvassa Twin Peaks – Tuli kulje kanssani (1992), sekä rooleistaan elokuvissa Dyyni (1984), Blue Velvet – ja sinisempi oli yö (1986), The Doors (1991), The Flintstones – Kiviset ja Soraset (1994), Showgirls (1995) ja Inside Out – mielen sopukoissa (2015).
Hän on myös näytellyt lukuisissa televisiosarjoissa, kuten Sinkkuelämää (2000–2002), Täydelliset naiset (2006–2012), Ensisilmäyksellä (2010–2014), Portlandia (2011–2018), S.H.I.E.L.D. Agentit (2014–2015) ja Fallout (2024–).
Roolistaan Twin Peaksissä MacLachlan palkittiin parhaan draamasarjan miespääosan Golden Globella vuonna 1991. Samasta roolista hän on saanut myös kaksi Emmy-ehdokkuutta sekä parhaan minisarjan tai televisioelokuvan miespääosan Golden Globe -ehdokkuuden vuonna 2017.
Ura > Uran alku ja 1980-luku

MacLachlan valmistui synnyinkaupungissaan Yakimassa sijaitsevasta Eisenhower High Schoolista vuonna 1977, minkä jälkeen hän opiskeli näyttelemistä Washingtonin yliopistossa Seattlessa. Hän suoritti Bachelor of Fine Arts -tutkinnon vuonna 1982.
Ensimmäinen elokuva, jossa MacLachlan työskenteli, oli kauhuelokuva Vaihdokas (1980), jota kuvattiin Washingtonin yliopiston kampuksella.
MacLachlan teki elokuvadebyyttinsä David Lynchin eeppisessä tieteiselokuvassa Dyyni (1984), jossa hän esitti elokuvan päähahmoa, Paul Atreidesia. Elokuva oli taloudellinen floppi ja se sai huonon vastaanoton kriitikoilta. MacLachlan ja Lynch jatkoivat yhteistyötä elokuvassa Blue Velvet – ja sinisempi oli yö (1986), jota MacLachlan tähditti yhdessä Isabella Rossellinin, Dennis Hopperin ja Laura Dernin kanssa. Blue Velvet sai huomattavasti paremman vastaanoton kriitikoilta. Vuonna 1987 MacLachlan tähditti scifi-toimintaelokuvaa Pahan naamio.
Ura > 1990-luku

1990-luvun alussa MacLachlan esitti FBI-agentti Dale Cooperia Lynchin ja Mark Frostin televisiosarjassa Twin Peaks (1990–1991) sekä sen esiosaelokuvassa Twin Peaks – Tuli kulje kanssani (1992). Rooli toi MacLachlanille Golden Globen parhaasta miespääosasta draamasarjassa sekä kaksi Emmy-ehdokkuutta.
Vuonna 1991 MacLachlan esitti muusikko Ray Manzarekia Oliver Stonen elokuvassa The Doors, joka kertoo samannimisestä yhtyeestä. Stone tarjosi MacLachlanille myös pääroolia sotaelokuvasta Platoon – nuoret sotilaat (1986), mutta hän kieltäytyi. Rooli meni lopulta Charlie Sheenille. Vuonna 1993 MacLachlan esitti pääroolia Franz Kafkan Oikeusjutun samannimisessä filmatisoinnissa.
Vuonna 1994 MacLachlan tähditti yhdessä Samuel L. Jacksonin kanssa John Frankenheimerin Emmy-palkittua televisioelokuvaa Muuria vasten. Samana vuonna hän esitti pääantagonistia, Cliff Vandercavea, elokuvassa The Flintstones – Kiviset ja Soraset. Seuraavana vuonna MacLachlan esitti yhtä pääroolia Paul Verhoevenin eroottisessa draamaelokuvassa Showgirls. Elokuva sai negatiivisen vastaanoton kriitikoilta ja ennätykselliset seitsemän Razzie-palkintoa. MacLachlan on itse kertonut, että ensinäkemällään hän piti Showgirlsiä kamalana elokuvana, mutta on myöhemmin alkanut pitämään sitä hauskana camp-elokuvana.